**Az emberi erőforrások minisztere**

**…/2018. ( ) EMMI rendelete**

**a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és a háziorvosok indikátor alapú teljesítményértékeléséről és az orvosok gyógyszerrendelése értékelésének egyes szabályairól szóló 11/2011. (III. 30.) NEFMI rendelet módosításáról**

Az egészségügyi alapellátásról szóló 2015. évi CXXIII. törvény 18. § (2) bekezdés *a)* és *g)* pontjában kapott felhatalmazás alapján, a Kormány tagjainak feladat- és hatásköréről szóló 94/2018. (V. 22.) Korm. rendelet 92. § (1) bekezdés 3. pontjában meghatározott feladatkörömben eljárva,

a 2. alcím tekintetében a biztonságos és gazdaságos gyógyszer- és gyógyászatisegédeszköz-ellátás, valamint a gyógyszerforgalmazás általános szabályairól szóló 2006. évi XCVIII. törvény 77. § (2) bekezdés *k)* pontjában kapott felhatalmazás alapján, a Kormány tagjainak feladat- és hatásköréről szóló 94/2018. (V. 22.) Korm. rendelet 92. § (1) bekezdés 3. pontjában meghatározott feladatkörömben eljárva,

a következőket rendelem el:

**1. A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet módosítása**

**1. §**

A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet

*a)* 21/A. § (1) bekezdésében a „2018. október 15. és 2018. november 15.” szövegrész helyébe a „2019. július 15. és 2019. augusztus 15.” szöveg, a „2019. január 1-jei” szövegrész helyébe a „2019. szeptember 1-jei” szöveg,

*b)* 21/A. § (2) bekezdésében a „2018. szeptember 1-jéig” szövegrész helyébe a „2019. június 1-jéig” szöveg, a „2018. december 1-jei” szövegrész helyébe a „2019. szeptember 1-jei” szöveg,

*c)* 21/A. § (3) bekezdésében a „2018. szeptember 1-jéig” szövegrész helyébe a „2019. június 1-jéig” szöveg

lép.

**2. A háziorvosok indikátor alapú teljesítményértékeléséről és az orvosok gyógyszerrendelése értékelésének egyes szabályairól szóló 11/2011. (III. 30.) NEFMI rendelet módosítása**

**2. §**

A háziorvosok indikátor alapú teljesítményértékeléséről és az orvosok gyógyszerrendelése értékelésének egyes szabályairól szóló 11/2011. (III. 30.) NEFMI rendelet 2. melléklet II. rész

*a)* 1. pont 1.2. alpontjában a „9,15” szövegrész helyébe a „9,67” szöveg,

*b)* 2. pont 2.2. alpontjában a „13,57” szövegrész helyébe a „13,78” szöveg,

*c)* 3. pont 3.2. alpontjában a „11,50” szövegrész helyébe a „11,67” szöveg,

*d)* 4. pont 4.2. alpontjában a „25,30” szövegrész helyébe a „25,12” szöveg

lép.

**3. Záró rendelkezések**

**3. §**

Ez a rendelet a kihirdetését követő napon lép hatályba.

**hatásvizsgálati lap**

|  |
| --- |
| **Tervezet címe:**Előterjesztés a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és a háziorvosok indikátor alapú teljesítményértékeléséről és az orvosok gyógyszerrendelése értékelésének egyes szabályairól szóló 11/2011. (III. 30.) NEFMI rendelet módosításáról |
| **I. Költségvetési hatások:**A háziorvosok költséghatékony gyógyszerrendelési tevékenységének értékelésére szolgáló célértékek aktualizálása történik meg a rendelet módosításával.Az egészségbiztosítási szerv a jogszabályban meghatározott szempontok szerinti gyógyszerrendelést folytató egészségügyi szolgáltatókat kormányrendeletben foglalt feltételek alapján juttatásban részesítheti az E. Alap éves költségvetésének e célra megjelölt előirányzata terhére. |
| **II. Adminisztratív terhek:**A javaslat meglévő közfeladat ellátására irányul.Az előterjesztés szerinti módosítás az adminisztratív terhek szempontjából többlet terheket nem okoz. |
| **III. Egyéb hatások:**A generikus árverseny következtében egyes gyógyszerek ára csökkent, ezáltal a célértékek aktualizálása révén javul a betegek hozzáférése a kedvezőbb árú gyógyszerekhez. |